|  |
| --- |
| **Manyleb y Swydd a’r Person** |
| **Teitl y Swydd:****Cyfeirnod:**  | **Swyddog Cyfathrebu*****MBS-112-23*** |
| **Aelod o'r Senedd:** | **Joel James AS** |
| **Band cyflog:** | **2** |
| **Ystod cyflog: (pro rata)** | **£24,143 - £35,388***Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** |  **1 diwrnod (7.4 awr)** |
| **Natur y penodiad:** | **1 flwyddyn** |
| **Lleoliad:** | **Swyddfa'r etholaeth/gartref** |
| **Diben y swydd** |
| Gwneud gwaith ymchwil/gwaith sy'n ymwneud â’r wasg a’r cyfryngau ar ran yr Aelod o’r Senedd yn ôl y gofyn, gan sicrhau y caiff safonau cyfrinachedd eu cadw. |
| **Prif ddyletswyddau** |
| ***Sylwer mai disgrifiad swydd cyffredinol ar gyfer rôl Band 2 Cyfathrebu yw'r disgrifiad hwn. Efallai y bydd angen i chi ddileu unrhyw wybodaeth amherthnasol.***1. Paratoi a rheoli graffeg ar gyfer gwaith yr Aelod i ymgysylltu â'r cyhoedd2. Gwneud gwaith ymchwil, paratoi ac ysgrifennu datganiadau i'r wasg ar gyfer y cyfryngau3. Trafod gyda'r Aelod o’r Senedd / y Rheolwr Swyddfa a nodi unrhyw agweddau ar eu gwaith a allai fod o ddiddordeb i'r cyfryngau4. Nodi digwyddiadau sydd i ddod a all fod yn gyfleoedd ar gyfer sylw yn y cyfryngau5. Sefydlu presenoldeb ar y cyfryngau cymdeithasol a rhoi cyhoeddusrwydd i ddigwyddiadau, cymorthfeydd ac ati ac ymateb i ymholiadau a sylwadau ar y cyfryngau cymdeithasol6. Sicrhau y rheolir systemau swyddfa'r wasg yn esmwyth a sefydlu system effeithiol o fonitro'r cyfryngau, gan gynnwys y cyfryngau print, darlledu ac ar-lein7. Datblygu e-gyfathrebu ag etholwyr a grwpiau sy'n ymgyrchu ar faterion lleol ar draws y rhanbarth8. Llunio adroddiadau print ac ar-lein rheolaidd, yn hysbysu'r cyhoedd ac aelodau'r blaid o’r gwaith a wneir gan yr Aelod o’r Senedd9. Sicrhau bod gwybodaeth am sylw yn y cyfryngau ar gael bob amser10. Cyflawni dyletswyddau eraill ar gais yr Aelod o’r Senedd |
| **Manyleb y Person (dylech gyfeirio at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais)**. |
| **Gwybodaeth a Phrofiad Hanfodol*** Profiad o weithio’n effeithiol yn y wasg ysgrifenedig, y byd darlledu neu ar-lein, neu’r sector cysylltiadau cyhoeddus.
* Gwybodaeth a dealltwriaeth o’r dulliau o ymdrin â’r cyfryngau, gan gynnwys dylunio cynllun cyfathrebu.
* Dealltwriaeth o'r angen i adlewyrchu barn yr Aelod o’r Senedd mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol.
* Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.

**Cymwysterau hanfodol [dilëwch fel y bo'n briodol]*** Gradd neu gymhwyster cyfatebol mewn pwnc perthnasol; neu
* Gymhwyster ffurfiol, e.e. NVQ lefel 3 neu 4 neu gymhwyster cyfatebol yn y cyfryngau neu ym maes cyfathrebu.

**Sgiliau ac Ymddygiadau Hanfodol*** Sgiliau rhyngbersonol effeithiol a'r gallu i feithrin perthnasoedd ar draws ffiniau proffesiynol ag aelodau o’r wasg a’r cyfryngau.
* Y gallu i feddwl am syniadau ar gyfer eitemau newyddion sy'n adlewyrchu gwaith yr Aelod o’r Senedd.
* Sgiliau ysgrifenedig rhagorol, gyda'r gallu i lunio nodiadau briffio a datganiadau i'r wasg.
* Y gallu i ddeall a chyflwyno gwaith a pholisïau'r Aelod o’r Senedd yn effeithiol.
* Sgiliau trefnu, cynllunio a chyflwyno effeithiol.
* Y gallu i weithio ar eich liwt ei hun gan gadw at derfynau amser tyn, ynghyd â'r gallu i weithio'n hyblyg ac i ymdopi ag amrywiaeth o dasgau ar yr un pryd.
* Sgiliau TG effeithiol, yn enwedig wrth ddefnyddio pecynnau Microsoft fel Word, Outlook ac Excel.
* Y gallu i ddangos sensitifrwydd ac i sicrhau bod y safonau cyfrinachedd uchaf yn cael eu cynnal.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |
| **Gwybodaeth Ychwanegol** |
| Er gwybodaeth, bydd y penodiad yn amodol ar eirdaon a gwiriad diogelwch.*\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben. Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.*  |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl sydd â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |